b"\n_START_ARTICLE_\nHip-hop\n_START_SECTION_\nHip-hop v Sloveniji\n_START_PARAGRAPH_\nZgodnej\xc5\xa1e oblike hip-hopa so bile najbolj prepoznavne v plesni sferi, kjer so \xc5\xbee zgodaj bile na voljo \xc5\xa1ole hip-hop plesov. Zelo zgodaj je bil hip-hop tudi predstavljen v glasbenem in plesnem filmu Poletju v \xc5\xa1koljki, kjer je veliko takih obla\xc4\x8dil, glasbe in plesa, ki bi ustrezal hip-hop kulturi. Hiphop ples se je vidno razvil in ima tudi ugledno skupino prepoznavnih u\xc4\x8diteljev plesa in profesionalnih plesalcev. V Sloveniji je ve\xc4\x8d plesnih \xc5\xa1ol, kjer se plesa u\xc4\x8dijo predvsem mladi. Slovenci na svetovnih, evropskih in drugih mednarodnih prvenstvih, dosegajo vidne rezultate. V smislu rapa \xc5\xa1tejemo med zgodnej\xc5\xa1e izvajalce Jana Plestenjaka, \xc5\xa1portnika Jureta Ko\xc5\xa1irja, skupina Pasji kartel (med \xc4\x8dlani tudi Klemen Klemen). Kasneje se glasbeni del sorazmerno razvije, a ohranja tako humorni kot tema\xc4\x8dni del hip-hopa, \xc4\x8detudi je pravzaprav prednja\xc4\x8dil komercialni del pri vstopu v na\xc5\xa1 prostor. Uveljavili so se tako Klemen Klemen, Murat & Jose, deloma celo Slon in Sade\xc5\xbe, a med pomembne ustvarjalce \xc5\xa1tejejo Ico, Dalaj Eegol (tudi Ali En), Simon Stojko Falk, Ezy-G, Ziebane, 6 Pack \xc4\x8cukur, Valterap, Do\xc5\xa1a, Stekli psi, Tekochee Kru, Thug Connect, N'Toko, Pi\xc5\xbeama, Kosta, Trkaj, Zlatko._NEWLINE_Poglobljeno zgodovino hip-hopa v Sloveniji obravnava dokumentarni film V letu hip hopa Borisa Petkovi\xc4\x8da."